Diari Oficial de la Generalitat Valenciana


Sumari del DOGV 4820, del 16-08-2004 (2004/7829)

Actuacions de declaració judicial d'estat de suspensió de pagament número 000516/2003. Cèdula de notificació.
-------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7829


Organisme emissor
:   Jutjat de Primera Instància i Instrucció Número 3 de Novelda

Tipus de document
:   Anunci

Actuacions de declaració judicial d'estat de suspensió de pagament número 000516/2003. Cèdula de notificació. [2004/S7829]
  
Edicte pel qual es publica l'aprovació del conveni votat favorablement en la junta general de creditors.
  
Beatriz Mayor Tonda, jutgessa del Jutjat de Primera Instància i Instrucció número 3 de Novelda (Alacant), fa saber:
  
Que en este Jutjat se seguixen les actuacions de declaració judicial d'estat de suspensió de pagament número 000516/2003, seguits a instància de la mercantil Trelche, SL, amb NIF E157044921 i domicili al carrer Partida de Chinorlet, polígon XB, parcel·la 356-56 de Monòver (Alacant), en les quals amb data 14 d'abril de 2004 s'ha dictat la interlocutòria que literalment diu el següent:
  
Interlocutòria número 98/2004:
  
Jutgessa que la dicta: Beatriz Mayor Tonda.
  
Lloc: Novelda (Alacant)
  
Data: 14 d'abril de 2004
  
Fets
  
Primer. Per interlocutòria de data 5 de febrer de 2004 es va declarar en estat de suspensió de pagaments i insolvència provisional a la mercantil Trelche, SL, domiciliada a Monòver (Alacant), partida de Chinorlet Polígon XB, parcel·la 356-56 (CIF F51470919), i s'acorda també convocar als creditors a junta general, que es va celebrar en data 12 de març de 2004, amb la concurrència de cinc creditors, els crèdits dels quals sumaren la quantitat de 127.986,77 euros (llevat error o omissió), i es declara vàlidament constituïda la junta per importar esta suma més de tres quints del total del passiu deutor, amb exclusió dels crèdits dels creditors amb dret d'abstenció; en esta junta es va presentar, junt amb la proposta de conveni del suspens, una nova proposició de conveni per part del creditor Juba Soles, SL (de data 12 de març 2004), que fou acceptada pel suspens, i esta fou sotmesa a votació dels creditors, sent-ne aprovada per unanimitat dels creditors presents, inclòs el propi suspens, i l'import dels seus crèdits ascendix a la suma de 127.986,77 euros (llevat error o omissió), que supera els 3/5 del passiu líquid, i es proclama l'acord favorable a l'aprovació de l'expressat conveni.
  
Segon. La proposició de conveni favorablement votada és del tenor literal següent:
  
«Primer. La mercantil Trelche, SL, per a liquidació i pagament dels crèdits que endeuta, vincula tots i cadascun dels béns a fi que amb l'import i transformació, si s'escau, es cancel·len els deutes fins on arriben conforme a la prelació que s'establirà en la condició següent i queda, d'esta forma, com es diu al principi, liquidat el passiu de l'entitat deutora amb caràcter alliberador per a esta.
  
Segon. Amb l'import d'esta liquidació s'atendrà en primer terme les despeses de justícia, seguidament els honoraris de lletrat per tots els conceptes i drets, i suplits de procurador que no hagueren estat satisfets fins que el dia de hui, així com als honoraris de la intervenció judicial; liquidats estos es pagaran els crèdits preferents amb la resta, els comuns, a prorrateig, sinó s'arribaran per complet al seu pagament total.
  
Tercer. Per a la venda, liquidació i pagament en la forma que es diu anteriorment, es nomenarà un liquidador, que tindrà de forma genèrica la facultat de transformar els béns, i en definitiva, poder realitzar tots els actes de disposició i administració que li competen a l'entitat deutora, i satisfarà els pagaments conforme s'ha indicat anteriorment, sense perjuí que la interlocutòria que aprova el present conveni, supose la facultat d'apoderament bastant per al liquidador a qui abans s'ha fet referència. Si fóra necessari, la mercantil suspensa es compromet i s'obliga a atorgar poders al liquidador amb caràcter immediat perquè puga efectuar, sense cap limitació, tots i cadascun dels actes que calguen per a la transformació del seu patrimoni, i es farà constar en l'apoderament que se li atorga amb caràcter enunciatiu i no limitatiu, i expressament perquè puga realitzar este liquidador tots els actes de disposició i administració que calguen relacionats amb l'actiu de l'entitat deutora i suspensa, per a la liquidació del passiu en la forma dita.
  
Quart. Es proposa per a integrar el càrrec de liquidador a Juan Serrano Torres.
  
Cinquè. El liquidador designat, durà un llibre de vendes, completat amb el de caixa, degudament legalitzats.
  
Novelda, 12 de març de 2004.»
  
Tercer. Ha transcorregut el termini de huit dies des de la celebració de la junta de creditors, sense que es faça formalitzat cap oposició, al conveni.
  
Raonaments jurídics
  
En conseqüència, procedix aprovar el conveni esmentat, tal com disposa l'article 17 de la Llei de 26 de juliol de 1922.
  
Part dispositiva
  
En atenció al que s'ha exposat, es decidix:
  
Aprovar el conveni votat favorablement en la junta general de creditors celebrada el dia 12 de març de 2004 en l'expedient de suspensió de pagaments de l'entitat Trelche, SL, transcrit en el segon dels fets d'esta resolució.
  
Ordenar a tots els interessats el compliment d'este, i s'ordena a la suspensa i als creditors estar i passar per este en els seus propis termes.
  
Fer pública la present resolució mitjançant edictes que es fixen en el tauler d'anuncis d'este jutjat i insertar així mateix en el butlletí oficial d'esta província i en el diari La Verdad, i s'expedix també manament per duplicat al registrador mercantil d'esta província i als registres de la propietats en els quals existisquen béns propietat de la suspensa per a l'anotació en estos de la present interlocutòria i del conveni aprovat.
  
Participeu també mitjançant ofici la part dispositiva d'esta resolució als altres jutjats de primera instància d'esta ciutat, i també a tots aquells jutjats als quals es va comunicar la interlocutòria declarant al deutor en estat de suspensió de pagaments.
  
Anotar en el llibre registre especial de suspensions de pagaments i fallides d'este jutjat.
  
Cessar la intervenció judicial dels negocis de l'esmentat suspens, i per tant l'interventor nomenat en este expedient, Juan Serrano Torres, que ha vingut actuant pel que fa a les condicions anteriors, que seran substituïdes per les del conveni aprovat tan prompte siga ferma esta resolució;
  
I perquè tinga cura del seu diligenciament i gestió, entregueu els despatxos i edictes acordats expedir a la procuradora dels tribunals María Jesús Pastor Abad.
  
Posar en les actuacions certificat de la present resolució i incloure la present interlocutòria en el llibre d'actuacions definitius.
  
Notificar la present resolució al ministeri fiscal, als interventors, a la representació de la suspensa i a la resta dels creditors personats.
  
Esta resolució és ferma i contra esta no cap cap recurs.
  
Així ho acorda, mana i firma, Beatriz Mayor Tonda, jutgessa del Jutjat número 3 de Novelda. Done fe.
  
I perquè conste i done publicitat legal oportuna, lliure i firme el present edicte.